News Update: ตลาดหุ้นญี่ปุ่นกำลังแก่ นักลงทุนส่วนใหญ่อายุมากกว่า 70 ปี คนรุ่นใหม่หนีไปลงทุนต่างประเทศ - FINNOMENA
ตลาดหุ้นญี่ปุ่นกำลัง ‘แก่’ เพราะ 41% ของนักลงทุนรายย่อยในญี่ปุ่นคือ ‘นักลงทุนที่มีอายุ 70 ปีขึ้นไป’ เพิ่มขึ้นอย่างก้าวกระโดดจาก 15% ในปี 1989 ขณะที่นักลงทุนรุ่นใหม่หนีไปลงทุนต่างประเทศ
9 ธ.ค. 2565

ตลาดหุ้นญี่ปุ่นกำลัง ‘แก่’ เพราะ 41% ของนักลงทุนรายย่อยในญี่ปุ่นคือ ‘นักลงทุนที่มีอายุ 70 ปีขึ้นไป’ เพิ่มขึ้นอย่างก้าวกระโดดจาก 15% ในปี 1989 ขณะที่นักลงทุนรุ่นใหม่หนีไปลงทุนต่างประเทศ
ประชาชาติธุรกิจรายงานว่า ปัญหาสังคมสูงอายุของญี่ปุ่นกำลังส่งสัญญาณดังขึ้นในทุกๆ ด้าน โดยล่าสุด ‘ผู้สูงวัยญี่ปุ่น’ กลายมาเป็นกลุ่มใหญ่ที่สุดในตลาดหุ้นญี่ปุ่นเมื่อเทียบกับนักลงทุนวัยอื่น นกลายเป็นความเสี่ยงต่อบริษัทญี่ปุ่น
จากการสำรวจพบว่า ในช่วง 30 ปีที่ผ่านมา ผู้ถือหุ้นรายย่อยที่ใหญ่ที่สุดในหุ้นญี่ปุ่นได้เปลี่ยนจากผู้ที่มีอายุ 50 ปี ในปี 1989 เป็นผู้มีอายุ 60 ปีในปี 1999 และเป็นผู้ที่มีอายุ 70 ปีขึ้นไปในปี 2019 ผลจากการเปลี่ยนแปลงในเชิงโครงสร้างประชากรของญี่ปุ่น
อีกเหตุผลนึงคือ หนุ่มสาวญี่ปุ่นให้ความสนใจกับการลงทุนหุ้นต่างประเทศมากขึ้น จากทั้งโบรกเกอร์ที่ให้บริการจัดการตราสารทุนต่างชาติและกองทรัสต์เพื่อการลงทุนในต่างประเทศเพิ่มมากขึ้น และการลงทุนขั้นต่ำของ ‘หุ้นต่างชาติ’ ที่ต่ำกว่าหุ้นญี่ปุ่น
อย่างเช่น การลงทุนใน ‘ฟาสต์ รีเทลลิ่ง’ บริษัทค้าปลีกรายใหญ่ของญี่ปุ่น ขณะที่หุ้น ‘แอปเปิล’ ใช้เงินลงทุนขั้นต่ำเพียง 20,000 เยนเท่านั้น
ข้อมูลจาก ‘โมเนกซ์’ บริษัทโบรกเกอร์ออนไลน์ในญี่ปุ่น ระบุว่า ข้อมูลใน ต.ค.ที่ผ่านมา นักลงทุนญี่ปุ่นช่วงอายุ 30 ปีมีการซื้อขายหุ้นสหรัฐฯ ในสัดส่วนถึง 58% ขณะที่การลงทุนในหุ้นสหรัฐฯของนักลงทุนช่วงอายุ 20 ปี และ 40 ปี ก็มีสัดส่วนสูงกว่า 40% สวนทางกับผู้ที่มีอายุมากกว่า 70 ปีขึ้นไปที่มีการลงทุนในหุ้นสหรัฐไม่ถึง 10%
การลงทุนหุ้นในบริษัทญี่ปุ่นเฟื่องฟูในหมู่คนวัยทำงานนับแต่ช่วงทศวรรษ 1980 เช่น ‘นิปปอน เทเลกราฟ แอนด์ เทเลโฟน’ ( NTT) บริษัทโทรคมนาคมใหญ่ของญี่ปุ่นมีผู้ถือหุ้นรายย่อยสนใจเข้าลงทุนมากถึง 700,000 ราย ส่วนใหญ่มีอายุระหว่าง 30-40 ปี แต่ 35 ปีผ่านไป ผู้ถือหุ้นใหญ่ของเอ็นทีที สัดส่วนกว่า 80% กลายเป็นนักลงทุนที่มีอายุ 60 ปีขึ้นไป
ปัจจุบันบริษัทญี่ปุ่นพยายามจูงใจนักลงทุนด้วยการจ่ายเงินปันผลที่สูงมาต่อเนื่อง ขณะที่รัฐบาลก็มีมาตรการสนับสนุนการลงทุนหุ้นด้วยการยกเว้นภาษี เพื่อจูงใจนักลงทุนญี่ปุ่นรุ่นใหม่ให้มา ลงทุนหุ้นในประเทศมากขึ้น
อ้างอิง: ttps://www.prachachat.net/world-news/news-1140413 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นญี่ปุ่น
หุ้นญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA